tomron87/hebrew-wikipedia-sentences-corpus huggingface dataset:
סין מסתערת לעברו, אך באקי מהמם אותה בעזרת מגנו.
על מדרגות אנדרטת לינקולן, קפטן אמריקה ובאקי נלחמים בו בעת שסטיב רוג'רס והגולגולת האדומה נאבקים בניו יורק החלופית.
במהלך ההיאבקות ביניהם, הגולגולת אומר לרוג'רס כי הייתה זו למעשה שרון שהתנקשה בחייו, אך רוג'רס מבטל זאת בחושבו שמדובר בשקר.
באותו רגע, סין יורה בבאקי בגבו מטווח אפס וקפטן אמריקה לוקח את מגנו.
באקי שולף את האקדח שלו וקפטן אמריקה מאתגר אותו לירות בו.
באקי מנסה להגיע אל סטיב כדי שיתן לו סימן כלשהו, אך בגלל היסוסו גורם לידו הביונית להיחתך מעליו.
באותו רגע, קפטן אמריקה לופת את באקי בגרונו ומתכונן להנחית את המכה הניצחת.
במהלך הקרב, האנק פים חומק לתוך ספינתו של הגולגולת ומשחרר את קרטר.
בינתיים, רוג'רס מחליט לעצור את הגולגולת האדומה בכל אמצעי שידרש.
הוא חונק את דמות יריבו הוותיק בתודעתו מתוך תקווה אחרונה להרוג את גופו.
מופתע מכך שרוג'רס יכול ללכת כל כך רחוק, הגולגולת יוצא מתודעתו ומאפשר לרוג'רס ליטול שליטה מחדש.
הגולגולת האדומה חוזר לגופו הרובוטי, בדיוק כשפים וקרטר עוצרים את זולא מלפרוץ למערכת ההפעלה של ויז'ן.
כדי למנוע ממנו להימלט, קרטר משתמשת בטכנולוגיית החלקיקים של פים כדי להגדיל את הגולגולת האדומה אלפי מונים.
בשעה שרוג'רס מוביל את האוונג'רס למתקפה כוללת על האיום הענק, ויז'ן פורץ לתוך מערכות הנשק של הספינה ויורה בגולגולת.
בעוד הגולגולת נופל, רוג'רס נצפה לראשונה מאז מותו בידי העוברים ושבים, שמריעים לשובו.
למרות שרוג'רס משוכנע שתודעתו של הגולגולת האדומה הושמדה יחד עם גופו, האלמנה השחורה מזכירה לקבוצה שאוסבורן וקבוצתו תגיע לזירת ההתרחשות, והם עוזבים את המקום.
בחזרה בנושאת המטוסים המרחפת של H.A.M.M.E.R, אוסבורן מתודרך על האירוע, ומתחיל לתכס תוכניות לטפל באויביו המתחזקים מחדש.
הוא גם מעיר על העובדה שסין הייתה קרובה מאוד למקום הפיצוץ ונלכדה בו.
היא חיה, אולם פניה נשרפו לחלוטין, והיא כעת דומה מאוד בחזותה לאביה.
בברוקלין, רוג'רס מהרהר על החזיונות האפוקליפטיים של העתיד בו צפה בתודעתו, ותוהה כיצד למנוע אותו.
שרון מגיעה כדי לקחת אותו למסיבה לכבוד שובו, אך רוג'רס מבקש תחילה רגע אחד של שקט איתה.
המיני סדרה מסתיימת במהדורה מוגבלת בשם "קפטן אמריקה: מי יישא את המגן?".
במקום המחבוא של קפטן אמריקה בברוקלין, באקי חושב על רעיונות לתחפושת חדשה.
לאחר שנטשה רומנובה מעלה את השאלה מדוע לא יכולים להיות שני קפטנים, באקי מציין כי "יש רק קפטן אחד, והוא סטיב רוג'רס".
בינתיים בחדר אחר שרון קרטר מביעה דאגה שסטיב לא ישן במשך ארבעה ימים רצופים.
סטיב מסביר שלאחר האירועים האחרונים הוא חושש לישון משום שהוא לא רוצה "לקפוץ שוב בזמן".
לאחר שבאקי לא מצליח לחשוב על תחפושת חדשה, נטשה (בתלבושת האלמנה השחורה) משכנעת אותו לעטות עליו את חליפת הדגל ואת המגן ולצאת לפעם אחת אחרונה.
סטיב עוזב את שרון כשהיא ישנה, עוטה את התלבושת ויוצא לגג כדי לחשוב.
הוא רואה את באקי ואת נטשה עוזבים את המקום על אופנוע ועוקב אחריהם.
כשסטיב צופה בהם מעל גגות העיר, באקי ונטשה מתעמתים עם האסירים שנמלטו ממתקן הכליאה "הרפסודה", ביניהם מיסטר הייד.
בעוד הייד מתכוון לברוח, באקי רואה את סטיב וזורק לעברו את המגן שלו.
סטיב מזנק מגג הבניין, תופס את המגן בעודו באוויר, וצולל לעבר הייד.
סטיב מציע את המגן בחזרה לבאקי, שמסרב לקחת אותו.
השניים צועדים לאורך איסט ריבר, ומשוחחים ביניהם בנושא מי מהם ימשיך כקפטן אמריקה.
סטיב מביע את רצונו שבאקי ימשיך כקפטן אמריקה הבא, למרות שבאקי אומר שהוא לא רוצה בכך.
בשומעו זאת, סטיב מגיש לו את המגן ואומר לו לעשות זאת בשבילו.
בחזרה בדירת הגג, סטיב מסביר לשרון את הסיבות האמיתיות מדוע הוא רוצה שבאקי ימשיך כקפטן אמריקה.
לאחר שחי מחדש לא רק את העבר אלא גם את העתיד לבוא, סטיב חשש כי באקי ימות אם לא ימשיך כקפטן אמריקה, אפילו אם הדבר אומר שסטיב יקריב בכך את העתיד לו שאף.
בבוקר למחרת, הוא מבקר את הבית הלבן ונפגש עם הנשיא (למרות ששמו לא נאמר ופניו אינן נראות, על המסמך הוא חותם בשם ברק אובמה).
הנשיא מעניק לו חנינה נשיאותית על מעשיו בנוגע לחוק רישום העל-אנושיים.
הוא מסביר לנשיא שאין הוא עדיין מוכן להמשיך לשאת את המגן.
הנשיא מקבל זאת, אך אומר לרוג'רס שיש לו תחושה שהמדינה תזדקק לו למשהו גדול בהרבה יותר.
מאר-וול היה דמות בדיונית של גיבור-על שהופיעה בחוברות הקומיקס קפטן מארוול והאוונג'רס ביקום מארוול קומיקס.
דמותו הופיעה לראשונה בחוברת Marvel Super-Heroes #12 מדצמבר 1967, ונוצרה על ידי הכותב סטן לי והמאייר ג'ין קולן.
מאז הופעתו הראשונה בתור הכסף של הקומיקס, מאר-וול הופיע לכל אורך השנים בסדרת סולו משלו ובכרך השני של כותרי Marvel Spotlight.
גרסה נשית לדמותו של מאר-וול הופיעה בסרט היקום הקולנועי של מארוול "קפטן מארוול", בגילומה של השחקנית אנט בנינג.
לאחר המפגש הראשון של אימפריית הקרי עם בני האדם, קפטן מאר-וול מהקרי נשלח לרגל אחר כדור הארץ ולקבוע אם המקום מהווה איום לאימפריית הקרי.
הוא מאמץ את זהותו של מדען מנוח בשם וולטר לאוסון, אך לעיתים הוא עוטה את מדי מיליציית הקרי כדי להגן על האנשים עליהם הוא משגיח.
בפעם הראשונה שהוא עושה זאת, אנשים בקרבתו הוגים את שמו בטעות כקפטן מארוול.
עבודת הריגול שלו מתבררת כקשה לביצוע עקב קצינו הבכיר והקנאי, חיבתו הגוברת לבני האנוש ועקב עברו הקרימינלי של לאוסון, האיש ממנו נטל את הזהות הפיקטיבית.
לאחר שעזר לאנושות מספר פעמים, מאר-וול מואשם בעוון בגידה בגזע הקרי ונדון למוות בידי כיתת יורים.
מאר-וול נמלט בחללית גנובה, אך אבד בחלל.
לאחר שנסחף בחלל למשך 112 יום, הוא נמצא בידי הקרי כשהוא חלוש ועל סף שגעון.
ראש ממשלת הקרי זארק ורונאן המאשים מפעילים עליו מניפולציות כדי לעזור להם להפיל מהשלטון את "האינטלקט העילאי" (Supreme Intelligence).
לצורך כך, הוא מקבל תלבושת חדשה וכן כוחות משודרגים.
לאחר שהמזימה נכשלת, מאר-וול מנסה לחזור לכדור הארץ.
בדרכו, הוא נקלע לפרץ אנרגיה רדיואקטיבי שכולא אותו באזור השלילי.
האינטלקט העילאי מאפשר למאר-וול ליצור קשר טלפתי עם ריק ג'ונס.
מאר-וול מכוון את ג'ונס לעבר זוג "צמידי שלילה" הנמצאים במפקדת קרי נטושה.
כאשר ג'ונס עונד את הצמידים ומקיש אותם יחדיו, הוא מחליף מקומות עם מאר-וול ונאגף בשדה כוח באזור השלילי.
השניים מגלים כי הם מסוגלים להמשיך ולתקשר באופן טלפתי.
באמצעות שיטה זו, מאר-וול יכול להישאר ביקום החיובי למשך שלוש שעות רצופות בלבד.
לאחר שמאר-וול התעמת בקצרה עם הנבל סקורפיו וכן הענק הירוק, ג'ונס השתמש בפורטל של מיסטר פנטסטיק לאזור השלילי כדי לשחרר את מאר-וול משם, ועד מהרה הוא מוצא את עצמו באמצעה של מלחמת קרי-סקרול.
הוא גם עוזר לקבוצת האוונג'רס נגד גרים ריפר ופנטום החלל.
לאחר שנלחם בנבל המונע בכוח אטומי בשם מגאטון, מאר-וול נכלא בשנית באזור השלילי.
מאר-וול כורת ברית עם מנטור וארוס, חברי הנצחיים מהכוכב טיטאן, כנגד הסוגד למוות תאנוס וכוחותיו במלחמה על אחזקתה של הקוביה הקוסמית, ממצא עתיק יומין ורב-עוצמה שיש בכוחו לשנות את המציאות.
בראותו עד כמה חמור האיום, הישות הקוסמית קרונוס עוזר להם על ידי כך שהוא יוצר את דראקס המשמיד, שתפקידו הבלעדי הוא להרוג את תאנוס.
ישות קוסמית נוספת בשם איאון הופך את מאר-וול ל"מגן היקום", בכך מעניק לו כוחות מיוחדים נוספים הכוללים מודעות קוסמית.
תאנוס משיג לעצמו את הקוביה ומשתמש בה כדי להעניק לעצמו כוח אבסולוטי.
רוחו של תאנוס עוזבת את גופו, ומאר-וול מנצל את ההזדמנות הזו כדי לנפץ את הקוביה הקוסמית, שעדיין נמצאת בידו של תאנוס, ובכך לבטל את מעשיו.
בהמשך, מאר-וול נתקל באויב חדש בשם נייטרו.
בזמן שהוא מנטרל פצצה שהונחה בידי נייטרו, הוא נחשף לגז עצבים קטלני.
הוא מתמוטט כתוצאה מהחשיפה, אך מחלים כאשר ניתן לו נסיוב.
אולם, הגז מתברר כגורם מסרטן ומפתח אצל מאר-וול את מחלת הסרטן.
מאר-וול חוקר את בני בריתו של נייטרו, המתגלים כ"לגיון המטורפים" של אימפריית הקרי.
הדבר מוביל לסדרת קרבות ארוכים ולמשפטו של הישות הקוסמית "הצופה" בגין התערבות בענייניו של כדור הארץ.
לאחר שהביא לקיצו של האיום ועזר לצופה, מאר-וול נפרד מג'ונס לזמן קצר ונתקל בטפיל חייזרי הנוטל את זהותה של אהובתו לשעבר אונה.
מאר-וול מגיע לעולם הבית של הקרי, ובסדרת התרחשויות שכמעט והורגות את ריק ג'ונס, מצליח להשתחרר מעולו של האינטלקט העילאי.
עם שובו לכדור הארץ, מאר-וול נתקל במספר מדענים מגזע הקרי שננטשו מאחור, ואשר מנסים להשיג זקיף רובוטי לא פעיל מנושאת המטוסים המרחפת של סוכנות הביון S.H.I.E.L.D.
הזקיף מופעל אך אינו פועל לפי ההנחיות שניתנו לו ויוצא למסע הרס.
נבל חדש בשם הצ'יטה מנסה להפעיל מניפולציות על הרובוט, אך לבסוף שניהם מובסים בידי מאר-וול.
הגיבור מאתר את המדענים ונלחם עם רונאן המאשים.
ריק ג'ונס מבקר באחוזת האוונג'רס, כשלפתע האחוזה מותקפת בידי סופר-אדפטויד הרובוטי של ארגון A.I.M..
במהלכו של קרב עם האוונג'רס, ג'ונס מחליף מקומות עם מאר-וול, אך הסופר-אדפטויד מצליח לחקות את צמידי השלילה של מאר-וול.
בסופו של דבר, מאר-וול מצליח לגרום לסופר-אדפטויד להקיש בצמידי השלילה המזויפים ולשלוח אותו לאזור השלילה.
לקראת סוף שנות ה-70 של המאה ה-20, מאר-וול ממשיך בהרפתקאותיו, ומצליח למנוע מלחמה בין שלוש גלקסיות על ידי חשיפתו של מסתנן מגזע הקרי.
כמו כן, מאר-וול נאלץ להדוף את דראקס, שנדחף לידי שגעון לאחר שנכשל פעמים רבות להרוג את תאנוס.
הוא משכנע אותו לעזור לו, והשניים נלחמים במחשב-על בעל בינה מלאכותית שמשרת את תאנוס ופוקד על צבאותיו.
תוך כדי, מאר-וול מצליח להעביר לצידו את אליסיוס, יצירתו הנקבית של מחשב-העל, והיא מתאהבת בו.
הוא מביס לבסוף את מחשב-העל על ידי כך שהוא נכנס לתוכו ומאלץ אותו לחוות את יצר החיים.
אחרי קרב בממד אפל ומסתורי, עימות נוסף עם הענק הירוק, והרפתקה בעולם חייזרי, מאר-וול מגלה כי חשיפתו המוקדמת לגז העצבים גרמה לו לסרטן.
צמידי השלילה עוזרים למאר-וול לשמור שהסרטן לא יתפשט, אך גם גורמים לו לפתח התנגדות לכל סוגי הבדיקות האפשריים.
זאת ועוד, אין באפשרותו של מאר-וול להתייעץ עם המומחים הרפואיים שבאימפריית הקרי עקב הסטטוס שלו כבוגד.
בעוד מאר-וול מגיע להכרה כי חייו עומדים להסתיים, רבים מחבריו ובני בריתו מגיעים לכוכב טיטאן כדי לחלוק לו כבוד אחרון.
ברגעיו האחרונים, מאר-וול חווה חיזיון שבו נפגש עם תאנוס, הפעם לא כנבל, אלא כמדריך דרך אל עבר החיים לאחר המוות.
בעוד הוא, תאנוס וליידי מוות חוצים לתוך האור המסנוור, מאר-וול מת.
בהמשך, רוחו נקראת לחזור בידי הגראנדמאסטר כחלק מלגיון האל-מתים שהוא יצר כדי להילחם באוונג'רס.
כאשר הגולש הכסוף מבקר את ממלכת המתים, דמותו מקבלת הדרכה וייעוץ בידי דמות הנראית כמו מאר-וול, אך מתבררת בהמשך כהתגלמות האידיאל ההרואי וחסר האנוכיות שבמחשבתו של הגולש.
אהובתו לשעבר של מאר-וול, אליסיוס, נכנסת להריון בעזרת מידע גנטי שלו, ומביאה לעולם את בנו ג'ניס-וול.
כאשר ליידי מוות אוסרת על תאנוס להיכנס לממלכת המתים, וכי אין היא אוהבת אותו, תאנוס משתמש ביהלום המציאות כדי להשיב את מאר-וול לחיים.
השניים דנים ביכולתו של תאנוס לגרום לליידי מוות להתאהב בו בעזרת יהלום המציאות, ומאר-וול משכנע אותו שלא לעשות זאת.
תאנוס מסכים, ומחזיר את מאר-וול לממלכת המתים.
ג'ניס נתקל באביו כאשר הוא עורך מסע לממלכת המתים.
הוא לומד כי אליסיוס הביאה לעולם בת בשם פילא-וול.
בנוסף, חבר האוונג'רס הצעירים האלקלינג מתברר כבנם של מאר-וול והנסיכה אנל מגזע הסקרול.
במהלך "מלחמת הכאוס", מאר-וול וכמה מחברי האוונג'רס המתים חוזרים לחיים.
הוא לוקח מנהיגות על הקבוצה, ועוזר להגן על חיי החפים מפשע ועל גופותיהם של חברי האוונג'רס הקיימים מפני שדי הכאוס.
אולם, הוא משוסף בידי הגרים-ריפר ונהרג פעם נוספת.
במהלך קשת הסיפור "אוונג'רס נגד אקס-מן", מיסטיקנים מגזע הקרי מצליחים להקים לתחייה את מאר-וול בעזרת שילוב חלקיק של גביש המק'קראן העוצמתי עם כוח הפניקס.
מאר-וול משמש ככלי משחק בניסיון לעצור את האוונג'רס, ומגן על כוח הפניקס.
הוא נראה יחד עם גברת מארוול ופרוטקטור, ואומר להם שעליהם להשמיד את האוונג'רס.
שלושתם נלחמים באוונג'רס כשהם למעשה נמצאים תחת שליטה מנטלית.
ויז'ן מצליח לשחרר חברי קרי שבויים על ידי הדיפת השליטה המחשבתית, אך חברי הקרי מוצאים להורג.
הוא משחרר את השלושה מהשליטה עליהם.
מתגלה שלמאר-וול היה אחיין כחול-עור שחי חיי קלון בעקבות החרפה שמאר-וול המיט על משפחתו לפני שנים כה רבות.
אחיין זה נקרא בשם מיניסטר מארוול, ולבנו היה הכוח לשלוט במחשבות.
תוכניתו של מיניסטר מארוול הייתה לגרום לכוח הפניקס לפתח את גזע הקרי לרמה אבולוציונית גבוהה יותר, לקבל קרדיט על המעשה ובכך לגאול את שם משפחתו.
חלק מתוכניתו היה להחזיר לחיים את מאר-וול, שישמש כדמות משיחית שתאסוף ותאגד את הקרי למטרה משותפת.
בראותו כי תוכניתו נכשלה, מיניסטר מארוול הרג את בנו ואת עצמו מול עיניו של מאר-וול.
חברי האוונג'רס מתעמתים עם כוח הפניקס בעודו מתקרב לעולם הבית של הקרי.
תור וגברת מארוול נכשלים בעצירתו, ואף על פי שקפטן בריטניה מחזיק בכוח הפניקס תחת שליטה, מאר-וול חש באמת מאחורי הכל - כוח הפניקס הגיע לעולם הבית של הקרי כדי להשיג את חלקיק האנרגיה שנכנס בגופו של מאר-וול, החזיר אותו לחיים ועיכב את השפעות הסרטן.
מאר-וול שולח את קפטן בריטניה משם, ומקריב את חייו על ידי מסירת חלקיק האנרגיה לפניקס כדי להציל את גזע הקרי אשר הפנה לו עורף מלכתחילה.
התהליך השאיר את גופתו חסרת החיים של מאר-וול מרחפת בחלל, והוא נראה על עולם צמחי, כאשר צמחים גדלים מסביבו.
גברת מארוול רושמת את הכל בדיווח, ומחליטה שמורשתו של קפטן מארוול חייבת להמשיך ולהתקיים.
עם הגיעו לכדור הארץ, מאר-וול לא החזיק בכוחות-על מלבד היותו חזק ועמיד יותר מבני אדם רגילים עקב פיזיולוגיית הקרי שלו; פיזיולוגיה שעברה התפתחות אבולוציונית לרמות כוח גבוהות יותר כדי להילחם בכוח הכבידה של עולם הקרי.
כחייל, הוא צויד במכשיר הנקרא "קרן אוניברסלית" המסוגל להקרין אנרגיה, להפיק קרניים אפלות כפחם ולשלוט במגנטיות.
כאשר מאר-וול נשלט בידי ראש ממשלת הקרי זארק, הוא קיבל את כוח הטלפורטציה וכן את האפשרות ליצור אשליות.
יכולות אלו אבדו כאשר מאר-וול השיג את צמידי השלילה, אשר שדרגו את האנרגיה היונית של מאר-וול לכוח-על, סיבולת והקרנת אנרגיות נוספים, נוסף על תעופה הגדולה ממהירות האור ועריכת מסעות ארוכים בין הגלקסיות השונות.
בזמן שנקרא בשם "מגן היקום" בידי איאון, מאר-וול השיג מודעות קוסמית שאפשרה לו לאתר את מקורם של איומים ושינויים מסוימים ביקום שהצריכו את תשומת לבו.
הטווח המלא של היכולת לא הוגדר באופן ישיר ותואר כמקביל ל"חוש העכביש" של ספיידרמן, אם כי בקנה מידה גדול יותר.
מודעות זו יכולה גם להוות שימושית כלפי פנים, מה שהתריע בפניו על מחלת הסרטן לפני שהלך לעשות בדיקות רפואיות כדי לאשר זאת.
אימוניו הקרביים של מאר-וול כחלק ממיליציית הקרי מעניקים לו ידע נרחב בכל סוגי הקרבות השונים וכן בטכנולוגיית אימפריית הקרי.
קהנ'נר היה דמות בדיונית של גיבור-על שהופיעה בחוברות הקומיקס קפטן מארוול ביקום מארוול קומיקס.
דמותו הופיעה לראשונה בחוברת Civil War: The Return #1 ממרץ 2007 ונוצרה על ידי הכותב פול ג'נקינס והמאייר טום רייני.
קהנ'נר הוא החמישי לשאת את זהות קפטן מארוול לאחר פילא-וול.
קהנ'נר הוא סוכן רדום של גזע הסקרול משני הצורה, שה-DNA שלו התמזג עם מאר-וול, קפטן מארוול המקורי.
עקב כך, קהנ'נר ננעל בצורתו של מאר-וול וניתנו לו תעתיקים טכנולוגיים תוצרת הסקרול של צמידי השלילה מגזע הקרי.
אולם, אפיוניו המנטליים של קהנ'נר נמחקו, ואישיותו של מאר-וול נותרה הדומיננטית.
למרות שהיה חבר בצי פלישת הסקרול על כדור הארץ, קהנ'נר בחר ללחום יחד עם גיבורי-העל בכוחות הפלישה.
באירועי "פלישה סודית" של שנים 2008-2009, שבה גזע הסקרול משני הצורה פלש לכדור הארץ והתחזה לגיבורי-העל, חייזר סקרול בשם קהנ'נר ננעל בצורתו של מאר-וול, קפטן מארוול המקורי, וניתנו לו תעתיקים טכנולוגיים של צמידי השלילה כדי להעתיק את כוחות-העל שלו.
קהנ'נר קיבל שתלי זכרונות שהפכו אותו לסוכן רדום.
הוא האמין כי הוא עצמו קפטן מארוול עד לרגע הפלישה, וגירוי פסיכולוגי הופעל והחזיר אותו לאישיותו המקורית כחבר בגזע הסקרול.
מאר-וול המקורי מת ממחלת הסרטן, וכדי להסביר את החזרתו לחיים, זיכרון מבוים הושתל במאר-וול הסקרול שגרם לו להאמין שנתקל בעיוות בזמן בתקופת העבר.
לפי הזיכרון המושתל, טוני סטארק, הנרי פים וריד ריצ'רדס הקימו בית כלא בתוך האזור השלילי, דבר אשר גרם לעיוות בזמן, וכאשר קפטן מארוול נגע בו, הוא הועבר לאזור השלילי שבזמן ההווה.
גיבורי הארץ לא ידעו כיצד להתמודד עם הגעתו של מאר-וול לזמנם הנוכחי.
הם סיפרו לו את ההיסטוריה המלאה שלו, והציעו לו מקום בזמן ההווה כסוהר בית הכלא עד אשר יחזור לזמנו בעבר.
בקרב האחרון של מלחמת האזרחים של יקום מארוול, הוא נקרא לעזור לגיבורי-העל התומכים בחוק רישום העל-אנושיים ואשר החיו אותו מחדש.
אולם, הוא רואה את התוהו ובוהו שנוצר ועוזב לצרפת, שם הוא בוחן פורטרט של אלכסנדר הגדול במוזיאון הלובר וחש בנקודות דמיון בינו לבין מצביא יוון העתיקה.
תמונה זו נועדה להיות גירוי פסיכולוגי, אולם עקב טעות בחישובים של מדעני הסקרול, קהנ'נר שמר על אישיותו ועל הזכרונות שלפני השבי שלו בידי הסקרול.
מרבית מאישיותו של קהנ'נר נמחקה בטעות כתופעת לוואי מהטיפול המנטלי שעבר, וכתוצאה מכך, אישיותו של מאר-וול נותרה הדומיננטית.
כאשר הסקרול הבינו את אשר נעשה, מספר חיילים ונבלי-על מתחזים ניסו ללכוד אותו.
כאשר קהנ'נר למד את האמת והתוודע לזהותו האמיתית, הוא בחר לאמץ את זכרונותיו של מאר-וול ולמרוד בגזע הסקרול הפולש.
הוא עזר לגיבורי הארץ להגן על עולמם מפני הכוחות הפולשים.
אולם, בזמן שמסתננים מגזע הסקרול מתקיפים את סוכנויות S.H.I.E.L.D ו-S.W.O.R.D וכן את בניין בקסטר - מפקדתם של ארבעת המופלאים - קהנ'נר פותח במתקפה על הר הרעם של קבוצת ת'נדרבולטס מתוך החלטה להשמיד את הגורמים אותם ראה כעושי צרות בעולם.
הוא מביס את חברי הקבוצה, ונורמן אוסבורן משכנע אותו כי רק קהנ'נר עצמו יכול להחליט מי הוא באמת.
לבסוף, קהנ'נר מוביל מתקפה נגד צי ספינות המלחמה של הסקרול וכמעט משמיד אותן, אך הוא מותקף בידי סופר סקרול, שכמעט והורג אותו.
בקושי בחיים, קהנ'נר מתרסק בחזרה בכדור הארץ, וחוצה את מסלולו של נו-ואר לרגע, שטועה לחשוב שמדובר במאר-וול המקורי.
לפני שקהנ'נר מת מפצעיו האנושים, קהנ'נר מפציר בנו-ואר להמשיך את מורשתו של מאר-וול כמגן כדור הארץ.
הוא מכריז על הסקרול כשקרנים ובוגדים, ואומר לנו-ואר להביס את הסקרול ולנטול את זהות קפטן מארוול.
נו-ואר שומע בעצתו, ומצטרף לקבוצת האוונג'רס האפלים כקפטן מארוול השישי.
למרות שקהנ'נר הוא מגזע הסקרול, יש לו את הזכרונות, הידע והכישורים של מאר-וול מגזע הקרי.
הדבר כולל את מיומנותו הצבאית, המקנה לו שליטה בכל סוגי הלוחמה פנים אל פנים, כמו גם בכלי רכב ומתקנים טכנולוגיים של אימפריית הקרי.
לא ידוע אם מחיקת הזיכרון השאירה בקהנ'נר את הידע שרכש מגזע הסקרול.
הסקרול יצרו גם תעתיקים טכנולוגיים של צמידי השלילה תוצרת הקרי, אשר מעניקים לו כוחות דומים של המרת אנרגיה יונית לכוח פיזי, חסינות לפגיעות, יצירת פרצי אנרגיה, יכולת השרדות בחלל ותעופה המהירה ממהירות הקול.
כמו כן, הם מקושרים לצמידי השלילה המקוריים, והדבר בא לידי ביטוי כאשר גברת מארוול - אשר ענדה את צמידי השלילה המקוריים - הייתה מסוגלת לגרש אותו לאזור השלילי על ידי נקישה בצמידי השלילה שלו.
אסטבן הרננדורנה סוביאגה (Esteban Hernandorena Zubiaga; 3 באוגוסט 1905 - 28 בדצמבר 1965), שנודע בכינוי קפטן סטיב, היה רב חובל ספרדי-בסקי שהשתקע בישראל.
ב-1947 פיקד על אוניית המעפילים פאן יורק של המוסד לעלייה ב' במהלך ההכנות להפלגתה, ובהמשך מסעה שימש כקצין ראשון.
הרננדורנה נולד ב-1905 במוסקס (בבסקית Muskiz; בספרדית Musques; נקראה בעבר סומורוסטרו) שבחבל הבסקים בספרד.
בגיל 12 החל את לימודיו בבית-ספר ימי, ומגיל 14 הפליג בים כצוער.
הוא הוסמך כקצין ב-1922, וכרב חובל ב-1927, בגיל 22. ב-1933 עזב את חברת האוניות שבה עבד, ופיקד על ספינות דיג.
במלחמת האזרחים בספרד שרת בצי הרפובליקני ופיקד על משחתת ועל צוללות.
אחרי נפילת הרפובליקה היגר עם משפחתו למקסיקו ובתקופת מלחמת העולם השנייה היה רב חובל בחברת ספנות צרפתית.
ב-1946 העביר מפנמה למרסיי, בראש צוות של גולים ספרדים, את האונייה מרטון, שהייתה בבעלות יהודים.
במהלך שהותו במרסיי הוצע לו להצטרף למוסד לעלייה ב'.
הרננדורנה השתתף במבצע הפאנים - אוניות המעפילים "פאן יורק" (בשמה העברי קיבוץ גלויות) ו"פאן קרסנט" (בשמה העברי – עצמאות), שהביאו למעלה מ-15,000 מיהודי רומניה ובולגריה.
ה"פאן יורק" נשלחה למרסיי, הצוות האמריקאי שוחרר, וצוות חדש בפיקודו של הרננדורנה תפס את מקומו.
תחילה הובטח לו שיהיה רב החובל של האונייה, אך בסוף אוגוסט מונה לתפקיד גד הילב.
אחרי שיחה ארוכה עם הילב הסכים הרננדורנה (שכינויו במוסד לעלייה ב' היה "שלמה יעקבי הספרדי") להמשיך כקצין ראשון.
קפטן סטיב ורוב אנשיו נשארו על האוניה במהלך מעצרה בנמל פמגוסטה בקפריסין, ושמרו על כשירותה להפלגה.
הרננדורנה החליט להשתקע בישראל, והביא לארץ את משפחתו.
האוניה (ששמה שונה לקוממיות) הובילה לישראל עצירים משוחררים מקפריסין ועולים חדשים, והוא שרת בה עד סוף 1949. מאז, ועד פרישתו ב-1963, שרת כרב חובל באוניות שונות של החברות שוהם וצים.
הוא התגורר בשכונה בת גלים בחיפה.
הרננדורנה נפטר בחיפה ב-1965, בגיל 60, ונקבר בבית העלמין הקתולי בחוף הכרמל.
הרננדורנה היה נשוי למריה פילר ארסולה (נפטרה ב-1956) ואב לשלוש בנות ובן.
בנו חנן (חואן) ונכדו דני הלכו בדרכו ושירתו כקציני מכונות בצי הסוחר הישראלי.
במלאת שנה למותו של הרננדורנה נקרא על שמו רחוב קפטן סטיב בעיר התחתית בחיפה.
חבריו הקימו את הוועדה הציבורית להנצחת זכרו של קפטן סטיב, שהוציאה חוברת לזכרו.
גם בעיר פורטוגלטה שבחבל הבסקים, שבמשך שנים נחשבה בטעות כמקום הולדתו, נקרא על שמו רחוב-Calle Esteban Hernandorena.
קפטן יוניברס הוא דמות בדיונית של גיבור-על שמופיעה בחוברות הקומיקס ביקום מארוול קומיקס.
הדמות הופיעה לראשונה בחוברת Micronauts #8 מאוגוסט 1979, ונוצרה על ידי הכותב ביל מנטלו והמאייר מייקל גולדן.
הדמות משמשת כשומרת ומגנה על הישות הקוסמית אטרניטי.
בניגוד לשכיחות בה לדמות יש אישיות אחת, קפטן יוניברס מתמזג עם מארחים רבים במהלך שנות פרסומו, כאשר המארחת האחרונה היא אפרו אמריקנית בשם תמרה דבו.
הכוח האוניברסלי הוא כוח חוץ-ממדי שמשתלט על אחדים (ובמקרה מסוים גם תאומים) ברגעי משבר והופך אותם לקפטן יוניברס.
בתור קפטן יוניברס, אותו אדם שומר על אישיותו וחזותו הייחודית, אם כי מוטבעים על תלבושתו סממנים אופייניים של קפטן יוניברס.
הכוח האוניברסלי עצמו נובע מכוח אניגמה, אשר טבעו נותר בגדר תעלומה (ומכאן שמו, אניגמה).
האמונה רווחת שמקורו של הכוח הוא מהמיקרו-יקום, מקום מושבם של המיקרונאוטים.
למרות הכוח האוניברסלי מעצים לרוב את כוחם של בני אנוש רגילים, הוא השתלט בעבר גם על דוקטור סטריינג' וספיידרמן בין היתר.
מקביליו ביקומים חלופיים כללו את קפטן מאר-וול, מיסטר פנטסטיק ואת קוואזר.
עקב מקור כוחו הבלתי נדלה, הוא הפך למחוז חפצם של רבים אשר חשקו בו, ביניהם ארגוני טרור (A.I.M), נבלי-על (דוקטור דום) וסוכנויות אוכפות חוק (S.H.I.E.L.D).
קפטן יוניברס הראשון היה אסטרונאוט אנושי בשם קפטן ריימונד קופין.
כאשר היא גססה, הכוח האוניברסלי החל לחפש אחריה, מאחר שגם הוא עמד בפני כיליון.
קפטן מארוול הבן הוא דמות בדיונית של גיבור-על שהופיעה תחילה בחוברות הקומיקס של חברת פאוסט קומיקס ולאחר מכן של חברת DC קומיקס.
הדמות חברה בקבוצת גיבורי-העל שידועה כמשפחת מארוול בחוברות קפטן מארוול, והופיעה לראשונה בחוברת Whiz Comics #25 מדצמבר 1941. הדמות נוצרה על ידי הכותב אד הארון והמאייר מאק ראבוי.
בהמשכיות המרכזית של פאוסט ו-DC קומיקס, קפטן מארוול הבן הוא האלטר אגו של פרדי פרימן, נער עיתון נכה שניצל בידי קפטן מארוול מידיו של קפטן נאצי המרושע.
ג'וניור מקבל את כוחותיו מקפטן מארוול עצמו, בשעה ששאר חברי משפחת מארוול מקבלים את כוחותיהם מהמכשף שאזאם.
על ידי אמירת שמו של קפטן מארוול, פרדי משנה את צורתו לגרסה צעירה יותר של קפטן מארוול.
בניגוד לקפטן מארוול ולגרסה המודרנית של מרי מארוול, פרדי נותר נער במצב שינוי הצורה שלו.
במיני סדרה "מבחניו של שאזאם!" שפורסמה בין השנים 2006–2008, פרדי נאלץ לעבור שישה מבחנים כדי להוכיח שהוא ראוי להחליף את קפטן מארוול, אשר מקבל את מקומו של המכשף שאזאם בצוקי הנצח.
עם תום המבחנים, פרדי נוטל את הזהות של קפטן מארוול.
בהמשכיות שלאחר אירועי פלאשפוינט, פרדי פרימן מופיע כאחד מקרובי משפחתו של בילי בטסון ולבקשתו חולק איתו את כוחו של קפטן מארוול.
2: זעם האלים" מגלם אדם ברודי, בעוד ג'ק דילן גרייזר מגלם את הנער.
לפי המשכיות DC של העידן המודרני, פרדי פרימן נולד וגדל בעיירת דיג בניו אינגלנד יחד עם הוריו ואחיו המאומץ טימותי קארנס.
כשהוריו של פרדי טבעו בסערה, סבו ג'ייקוב לקח עליו חסות בעוד אחיו המאומץ נשלח למשפחות אומנה.
בבגרותו, קארנס נטל את כוחות העולם התחתון והפך לאחד מאויביו של קפטן מארוול הבן, סאבאק.
בצעירותו, פרדי פרימן התגורר בעיירה פאוסט סיטי והיה תלמיד ואתלט מחונן בתיכון המקומי, שם התחבר לבילי בטסון, האלטר אגו של קפטן מארוול.
לאחר שזכה במשחק בייסבול, פרדי יצא למסע דיג במפרץ פאוסט באותה שעה שקפטן מארוול נלחם עם יריבו קפטן נאצי.
בהמשכיות המקורית של פאוסט קומיקס, אחד מאגרופיו החזקים של קפטן מארוול השליך את קפטן נאצי לאותו אגם בו דגו פרדי וסבו, והשניים הותקפו על ידו בזמן שניסו להצילו, מאחר שחשבו שהוא קפטן מארוול.
קפטן מארוול מתערב ומעביר את שני עוברי האורח הפצועים לבית החולים.
סבו של פרדי נכנס לתרדמת לאחר שנזרק למים בידי קפטן נאצי, ופרדי סופג פגיעה חמורה בעמוד השדרה שלו וברגלו - מה שימנע ממנו ללכת שוב.
אחרי התקפה שנייה של קפטן נאצי, פרדי נלקח למכשף שאזאם בידי קפטן מארוול ואחותו מרי מארוול, ושניהם מעניקים לו את הכוח להפוך לקפטן מארוול הבן.
אולם, ג'ייקוב מת ופרדי יוצא למסע נקמה בקפטן נאצי עד ששאר חברי משפחת מארוול מתערבים ועוצרים את זעמו.
קפטן נאצי וקפטן מארוול הבן הופכים ליריבים מרים, ומתעמתים ביניהם באופן תמידי במהלך שנות פרסומם.
ג'וניור הפך לחלק חיוני של משפחת מארוול עד אשר הוא מעורר את חמתו של בילי לאחר שניסה להתחיל עם אחותו.
העימות שהתרחש עקב כך (שנוצר במכוון כדי להסיר את דמותו של ג'וניור מחוברות "כוחו של שאזאם!" החל מחוברת מספר 13) גרם לג'וניור לעזוב את פאוסט סיטי ולחפש מקלט בעיר ניו יורק, שם הוא מצטרף לקבוצת הטיטאנים הצעירים.
בזמן זה, שם הדמות השתנה ל"ק.מ.3" (קיצור שם של "קפטן מארוול השלישי", כשבילי הוא הראשון ומרי היא השנייה) - שם שהוא יכול להזדהות עמו מבלי שאמירתו תעורר שינוי צורה.
לאחר זמן מה שאותו העביר עם הטיטאנים, ג'וניור חוזר לפאוסט סיטי (וכן לחוברת "כוחו של שאזאם!" מספר 42) ומתפייס עם קפטן מארוול.
קבוצת גיבורי-על נוספת, אאוטסיידרס, מצאה את עצמה נלחמת בקרב נגד נבל בשם ישמעל גרגור, שהרג את טימותי קארנס וגנב את כוחות סאבאק ממנו.
קפטן מארוול הבן הגיע כדי לעזור לחברי הקבוצה להביס את סאבאק, ולמשך זמן מה הצטרף אליהם.
בעקבות המשבר האינסופי ובמהלך הסדרה השבועית "52", ג'וניור הצטרף בקצרה לטיטאנים הצעירים.
הוא לקח חלק במסיבת החתונה של אדם השחור לאיזיס, שם התמנה להשליט סדר בקהל.
בהמשך, ג'וניור מנסה לערוב לממשיך דרכו של אדם השחור, אוסיריס, שהיה אחיה של איזיס.
גם הוא מנסה להתקבל לטיטאנים הצעירים, אך בשל קשריו לאדם השחור אין הם סומכים עליו.
משפחת מארוול ומשפחת מארוול השחורה עוזרים להילחם בסאבאק, עליו השתלט שד, אולם אוסיריס רוצח בטעות נבל וקבוצת הטיטאנים עומדת בפני חקירה באשמת קשרים טרוריסטים.
בסופו של דבר, אוסיריס נרצח בידי סובק, קרוקודיל מפלצתי מהונדס גנטית שהתחזה לחברו.
אחרי מותו של אוסיריס, פרדי ומרי הם נושאי ארונות הקבורה בלוויה שלו ושל אחותו.
הופעתו האחרונה של ג'וניור הייתה באירועי "מלחמת עולם שלישית", בהם לחם והפסיד לאדם השחור.
הוא ומרי שוברים את הקמע לארבעה חלקים ומפזרים אותם ברחבי העולם.
במהלך המשבר האינסופי - אירוע שתוכנן לשנות את הסטטוס קוו ביקום DC בצורה משמעותית - המכשף שאזאם הושמד בידי הספקטר, שהכריז מלחמה על הקסם.
צוקי הנצח הושמדו, מה שגרם לקפטן מארוול הבן ולמרי מארוול לאבד את כוחותיהם כשנה מאוחר יותר.
קפטן מארוול שינה את צורתו למארוול, ישות הלבושה גלימה לבנה שמקבל את מעמדו הקודם של שאזאם כשומרם של צוקי הנצח, אם כי הוא יכול לעזוב את המקום אך ורק כל 24 שעות.
מארוול מגייס את פרדי פרימן מחוסר הכוחות כדי שייצא למסע שיוכיח עד כמה הוא ראוי להחליפו כקפטן מארוול.
כל אחד מששת האלים שתרמו מכוחותיהם - שלמה, הרקולס, אטלס, זאוס, אכילס ומרקוריוס - מציגים בפני פרדי מבחן מעבר, בדומה לשנים עשר מעללי הגבורה של הרקולס.
על פרדי להשלים את אותם מבחנים על מנת לקבל את כוחו של אותו אל.
אם הוא ישלים את כל ששת המבחנים, הוא ייקח על עצמו את הנטל של שאזאם.
זארב באבאק, מעלה באוב שסר חינו, משמש כמדריכו של פרדי במהלך מבחניו.
באותו זמן, ארגון אפל שנודע בשם "מועצת מרלין" מקדמת מועמדת מטעמם - מכשפת קריאולית בשם סאבינה.
אם היא תזכה במבחנים, כוחותיו של שאזאם ייאבדו למשפחת מארוול והיא תשלוט בכוחות הללו.
פרדי וסאבינה מתחרים זה מול זו במרבית המבחנים, ולבסוף משתווים בכוחותיהם כשכל אחד מהם זוכה בכוחו של אל.
מבחן אחד - המבחן של אטלס - מסתיים טרם זמנו כשסאבינה הורגת את אטלס מבעוד מועד וזארב נאלץ לשכנע את אפולו לקחת את מקומו בקרב קולקטיב האלים של שאזאם.
שיאה של התחרות מגיע בקרב גדול, שבו פרדי, מארוול וליגת הצדק נלחמים בסאבינה ובצבא של שדים שזומנו בידי מרלין הקוסם.
על ידי כך שהסכים להקריב את חייו כדי להציל את העולם, פרדי הוכיח את ערכו לקבל את כוחו של זאוס, וזארב חושף שהוא למעשה זאוס בתחפושת.
פרדי אומר את מילות המכשף "שאזאם" ומקבל את מלוא כוחותיו של שאזאם.
פרדי הופיע במספר סיפורים לאחר סדרת המבחנים.
בתור קפטן מארוול הבן, פרדי הופיע כדמות משנה באירועי הקרוסאובר המשבר האחרון של שנים 2008–2009, וחבר לקבוצה קטנה של גיבורי-על הכוללת את אויבו אדם השחור כדי להילחם בדארקסייד ובמשוואת האנטי-חיים בה השתמש כדי להשתלט על כדור הארץ ועל גיבוריו.
קפטן מארוול, אדם השחור והטיגריס המואנש טאוקי טאוני נלחמים בגרסה רעה של מרי מארוול, שגופה היה אחוז דיבוק על ידי דסאד, חסידו של דארקסייד.
היא מובסת לאחר ששאזאם תופס אותה ומשתמש במכת הברק הקסומה שלו כדי להפוך את השניים לצורותיהם האנושיות.
פרדי מופיע בקצרה בסדרה העוקבת "ניו קריפטון" בכותרי סופרמן.
בחוברות אלו, פרדי מצטרף לזטאנה ולמשתמשי קסם נוספים ועוזר להם כדי לעצור את הקריפטונים הפולשים על ידי שימוש בברק הקסם של שאזאם.
בסיפור של חברת הצדק של אמריקה משנת 2009, המכשף שאזאם חוזר מן המתים.
בזעמו על כך שמאזן הכוחות השתנה, הוא פושט מבילי וממרי את כוחותיהם ומגרש אותם מצוקי הנצח בטענה שאכזבו אותו.
המכשף נשבע לרדוף אחר פרדי משום ש"גנב את שמו".
למרות זאת, הוא מכיר בעובדה שכוחותיו של פרדי נבעו מהאלים עצמם ולא ממנו.
המוניטין של פרדי כקפטן מארוול עולה כשהוא מצטרף למיני סדרה על ליגת הצדק שנכתבה בידי ג'יימס רובינסון ואשר מבססת את ההרכב החדש של הקבוצה.
בגיליון השני של "ליגת הצדק: זעקה לצדק" משנת 2009, פרדי פרימן מופיע במוזיאון הפלאש לאחר מתקפה שהתרחשה שם וכן במעבדות סטאר בפאוסט סיטי.
הוא נפגש עם ג'יי גאריק וריי פאלמר, שאינם בטוחים לגבי זהותו והאם הוא עונה לשם קפטן מארוול או שאזאם.
בתגובה, הוא עונה להם לקרוא לו בפשטות פרדי.
הוא וריי מדברים ביניהם על הזמן אותו העבירו יחד בטיטאנים הצעירים ולאחר מכן עושים את דרכם לגות'אם סיטי, שם הם נפגשים עם האל ג'ורדן והחץ הירוק במטרה להכריז על כוונתם ללכת בדרכי הצדק.
בעקבות כך, פרדי מצטרף לקבוצת גיבורים יחד עם האל ואוליבר, ומתחיל לפתח חיבה לסופרגירל.
הוא מציל את הקבוצה מידיו של פני חימר, שמתפקד כפצצה ומתכוון לפוצץ בניין.
בעקבות מתקפה שנערכה על מגדל השמירה של ליגת הצדק, מתגלה שנבל בשם פרומתאוס התחזה לפרדי כדי להשיג שליטה על לוויין הליגה.
הם מוצאים את פרדי בפאוסט סיטי, כשהוא כבול ופיו נתפר כדי למנוע ממנו להגיד את מילות הקסם.
פרדי הופיע באירועי הלילה האפל ביותר, כאשר נלחם נגד חברי חיל הפקחים השחורים שנותרו בחיים יחד עם חיל הפקחים הירוקים וגיבורי הארץ.{{הערה|Blackest Night #8', May 2010}}
באתחול המחודש שנעשה ליקום DC לאחר אירועי פלאשפוינט, פרדי הופיע בחוברת השמינית של ליגת הצדק כחלק ממשפחתו המאמצת החדשה של בילי בטסון, יחד עם גברת ווסקז, מרי ברומפילד, פדרו פנה, יוג'ין צ'וי ודארלה דאדלי.
גרסה זו של הדמות היא בלונדינית במקום שחורת שיער, ובסוף סיפור המקור בילי חולק את כוחותיו יחד עם בני משפחתו.
פרדי מקבל את תלבושתו המסורתית של קפטן מארוול הבן בצבעי כחול-זהוב.
בנוסף, הוא אומר שהוא רוצה להיקרא "המלך שאזאם" - מחווה לאלביס פרסלי.
המוזיקאי אלביס פרסלי היה מעריץ גדול של קפטן מארוול הבן, ועיצב את הסגנון המסחרי של תסרוקתו, את כמה מתלבושות הבמה שלו (שכוללות חצי גלימה כמו אלה אותן עוטים משפחת מארוול) ואת לוגו הברק של להקת TCB על בסיס דמות הקומיקס.
אוסף חוברות הקומיקס מילדותו של אלביס עדיין נמצא בעליית הגג של אחוזת גרייסלנד, כאשר עותק של החוברת Captain Marvel Jr.
#51'' משנת 1947 מונח על השידה בשחזור חדר ילדותו.
תוך התייחסות להערצתו של אלביס, קפטן מארוול הבן תואר לעיתים כמעריץ של אלביס או שקיבל השראה ממנו.
בכרך השלישי של הטיטאנים הצעירים מתגלה שקפטן מארוול הבן הוא מעריץ גדול של אלביס, הקריין, סופרבוי, מציין ש"הוא בסדר, קצת מיושן לטעמי.
אוהב את כל דברי רוקבילי.
חולצות להבה ואבזמי חגורה גדולים".
קפטן מארוול הבן מצוטט בעצמו את אלביס - לו הוא קורא "הפילוסוף הגדול ביותר של הזמנים המודרניים" - באומרו "עשה את מה שטוב בשבילך כל עוד אתה לא פוגע באחרים".
דון גריינג'ר עונה לו שהמודל לחיקוי שלה הוא נגן הגיטרה בס סיד וישס מסקס פיסטולס.
קפטן אמריקה: מלחמת האזרחים הוא סרט גיבורי-על אמריקאי בלייב אקשן של אולפני מארוול מ-2016. הסרט בוים על ידי צמד האחים אנתוני וג'ו רוסו, ואת התסריט כתבו צמד התסריטאים כריסטופר מרקוס וסטיבן מק'פילי.
הסרט מבוסס באופן רופף על הקומיקס "מלחמת אזרחים" של מארק מילר וסטיב מקניבן מ-2006 בהוצאת חברת ההוצאה לאור מארוול קומיקס, והוא מהווה חלק מהיקום הקולנועי של מארוול.
עלילת הסרט מציגה את צוות גיבורי-העל "הנוקמים" כשנה לאחר מאורעות "הנוקמים: עידן אולטרון".
הצוות מונה כעת את ונדה מקסימוף/מכשפת השני, סאם וילסון/פלקון, ג'יימס רודס/וור משין וויז'ן.
הצוות נתון בפיקודו של סטיב רוג'רס/קפטן אמריקה המחליף את טוני סטארק/איירון מן בשל פרישתו.
לאחר שפעולה של הצוות בניגריה גורמת למספר לא מבוטל של הרוגים ולנזק רב, המערכת הפוליטית העולמית קמה ומתאחדת כנגד הצוות ויוזמת בוועידה של האומות המאוחדות חוק לרישום על-אנושיים ("הסכמי סוקוביה") שמטרתו לפקח על פעולות גיבורי-העל.
רוג'רס מביע התנגדות חריפה לחוק ולתוכנו, יחד עם מקסימוף ווילסון (ובהמשך גם קלינט בארטון/הוקאיי וסקוט לאנג/איש הנמלה), בעוד סטארק חוזר לפעולה ומביע בו תמיכה יחד עם רומנוף, רודס וויז'ן (ובהמשך גם טצ'אלה/הפנתר השחור ופיטר פארקר/ספיידרמן).
הצוות נקרע לשניים ובין הצדדים מפתח מאבק ממשי, כשברקע ג'יימס בארנס/חייל החורף מגיח בחזרה לחיים ואויב חדש בשם הלמוט זמו קם.
"קפטן אמריקה: מלחמת האזרחים" זכה להצלחה רבה, וגרף בקופות ברחבי העולם הכנסות של $1,153,332,891, דבר ההופך אותו לסרט המכניס ביותר לשנת 2016 וכן גם כסרט החמישי בגודל הכנסותיו בזיכיון היקום הקולנועי של מארוול, וגם הסרט החמישי בגודל הכנסתו מכל סרטי גיבורי העל בכל הזמן.
נכון ל-2019 הסרט נמצא במקום ה-20 ברשימת הסרטים המכניסים ביותר בכל הזמנים.
בנוסף להצלחה מסחרית זו, הסרט זכה גם לביקורות חיוביות, וכך לדוגמה באתרי הסקירה "Rotten Tomatoes" ו-"Metacritic" הוא זכה לציונים של 90% ו-75, בהתאמה.
בשנת 1991, חייל צבא ארצות הברית באקי בארנס מוחזק כשבוי במתקן סודי של ארגון הטרור "הידרה" בלב סיביר, במצב הקפאה.
אל המתקן נכנס קולונל רוסי בשם ואסילי קרפוב, והוא מקריא בפני בארנס שורת מילות קוד ברוסית הגורמות לו לשטיפת מוח והופכות אותו ל"חייל החורף".
במצבו החדש, כשהוא כפוף לכל פקודותיו של קרפוב, בארנס נשלח לבצע משימה מיוחדת, בה הוא תוקף בלב יער מכונית, מה שגורם לה להתנגש בעץ.
לאחר מכן בארנס גונב את המטען שלה, חמש מנות נסיוב כחול, ומעניק אותן לקרפוב שבע הרצון.
בימי ההווה, כשנה לאחר אירועי "הנוקמים: עידן אולטרון", סטיב רוג'רס/קפטן אמריקה מוביל צוות של "הנוקמים" המורכב מסם וילסון/פלקון, נטשה רומנוף/האלמנה השחורה וונדה מקסימוף/מכשפת השני.
הצוות עוקב אחר יחידת שורדים מארגון "הידרה" בהנהגתו של ברוק רומלאו/קרוסבונז, הגונבים נשק ביולוגי להשמדה המונית.
הצוות מנטרל את כל חברי היחידה, אך רומלאו מצליח לשטות ברוג'רס בכך שמסיח את דעתו על ידי הזכרת שמו של בארנס הנעדר, ומצליח להפעיל פצצה המורכבת על גופו כאקט התאבדות במטרה לגרום למותו של רוג'רס.
עם זאת, ברגע האחרון מקסימוף כולאת את הפיצוץ ואת רומאלו והודפת אותם הרחק באוויר, מה שגורם להתפוצצות המטען בקומה עליונה של בניין סמוך ולמותם של 11 אנשי הצלב האדום אזרחי אומת ואקאנדה.
התקרית בלאגוס יוצרת הד תקשורתי שלילי רחב ברחבי העולם נגד "הנוקמים" וחברי הצוות, ומעלה לסדר היום את שאלת הפיקוח עליהם ואשרור פעולותיהם.
על מנת להציב גבולות לצוות מדינות האומות המאוחדות, ובראשן אומת ואקאנדה, יוצרות חוק לרישום על-אנושיים ("הסכמי סוקוביה") אשר יפקח על פעולות גיבורי-העל.
מזכיר המדינה תדאוס רוס מכנס את חברי "הנוקמים", ומודיע להם על ההליך החדש, והם נחלקים לשני מחנות: ג'יימס רודס/וור משין, רומנוף ו-ויז'ן בראשות טוני סטארק/איירון מן התומכים בחוק, ווילסון ומקסימוף בראשות רוג'רס המתנגדים לו.
במקביל, הלמוט זמו, אזרח סוקוביאני וקולונל בכוחות מיוחדים בעברו שאיבד את כל משפחתו בעת הקרב של "הנוקמים" נגד אולטרון, מאשים את "הנוקמים" במות משפחתו ומחפש נקמה.
זמו משתמש במידע אותו רומנוף שחררה בעבר לרשות הציבור באינטרנט אודות "הידרה", ובעזרתו מאתר את קרפוב הזקן בקליבלנד.
זמו מענה את קרפוב במטרה לקבל מילות קוד מיוחדות המעניקות שליטה בחייל החורף, אך קרפוב מעדיף למות מאשר "להיכנע".
למרות זאת, מצליח זמו למצוא את מילות הקוד לבדו.
בינתיים, מדינות האומות המאוחדות מתכנסות בווינה לשם אשרור החוק לרישום על-אנושיים.
בעת אחד מנאומי המליאה מתבצע פיגוע טרור מחוץ לבניין ופוגע קשות בקומת המליאה, מה שגורם לכמה מהנוכחים להיפגע, ביניהם מלך אומת ואקאנדה טצ'אקה, שאף מוצא את מותו.
צילומי האבטחה מעידים בצורה חד משמעית כי מאחורי הפיגוע עומד בארנס, שמופיע לראשונה לאחר היעדרות של למעלה משנה, ובנו של טצ'אקה, טצ'אלה/הפנתר השחור, נשבע לנקום בו ולהורגו.
רוג'רס, שנמצא באבל עקב מותה הפתאומי של אהבת נעוריו פגי קרטר, מגלה דאגה עמוקה לחברו הטוב, ובעזרת מידע אותו הוא מקבל משרון קרטר, אחייניתה של פגי, יוצא יחד עם וילסון להציל את בארנס, באמונה כי הוא חף מפשע.
השניים מגיעים לבוקרשט בעקבות בארנס, וכאשר פוגשים בו הוא נשבע לחפותו, אך בעודם מנסים להצילו, נכלאים השלושה בידי הרשויות האמריקאיות.
בארנס מוכנס למעצר תחת אבטחה כבדה, ונשלח אליו פסיכולוג על מנת לבצע הערכה נפשית.
כאשר נכנס הפסיכולוג לפגישתו עם בארנס, הוא חושף את עצמו כזמו ומפעיל מרחוק פעימה אלקטרומגנטית המשביתה את מערכת החשמל באזור.
כשהמצלמות כבויות, הדלתות נעולות ואיש לא יכול לבוא לעזרה, זמו מקריא לבארנס את מילות הקוד אותן גנב מקרפוב והופך אותו לחייל החורף.
לפקודתו יוצא בארנס להשתוללות חסרת מעצורים.
בסופו של דבר מצליח רוג'רס להחזיר את בארנס למצב נורמלי, וזה מספר לרוג'רס כי זמו בדרכו לבסיס סודי בסיביר, בו נשמרים חמישה חיילי חורף נוספים בהקפאה, ורוג'רס מחליט להגיע לשם בהקדם האפשרי.
בידיעה כי סטארק וצוותו ינסו לעצור את נסיעתו עם בארנס לסיביר, רוג'רס מגייס לצוותו את וילסון, מקסימוף, קלינט ברטון/הוקאיי וסקוט לאנג/איש הנמלה, ומתכנן לבצע בעזרתם פעולת הסחה אשר תאפשר לו ולבארנס להגיע לסיביר בחופשיות.
מנגד, סטארק מגייס לצוותו את רודס, רומנוף, ויז'ן, טצ'אלה ופיטר פארקר/ספיידרמן.
שני הצוותים נפגשים בשדה תעופה בגרמניה, שם מתפתח ביניהם קרב רחב היקף.
בסופו של דבר, עוברת רומנוף לצוותו של רוג'רס ומסייעת לו לברוח לסיביר.
אך סטארק, בעזרת רודס, אינו מוותר וטס בעקבותיו, עד שלפתע ירי תועה מצידו של ויז'ן גורם לרודס להתרסק ולהיפצע קשות בעמוד השדרה.
וילסון, מקסימוף, ברטון ולאנג נכלאים בעקבות החיפוי אותו העניקו לרוג'רס ובארנס במתקן כליאה צף באוקיינוס האטלנטי, ורומנוף נאלצת להסתתר כדי שלא תיכלא גם היא.
במקביל, זמו דואג לכך שהאמת אודות כל האירועים אשר התרחשו, ומעורבותו בהם, תתפרסם ותדווח בתקשורת, מה שגורם לסטארק להבין כי הוא הולך שולל וכי רוג'רס רק ניסה לעשות טוב, ועל כן הוא יוצא בעקבותיו לסיביר, כשטצ'אלה עוקב אחריו.
שם, סטארק מספר לרוג'רס ולבארנס כי גילה את האמת, והשלושה מחפשים יחדיו אחר חמשת חיילי החורף, אך מגלים להפתעתם כי זמו רצח אותם זמן קצר קודם לכן.
זמו מופיע וחושף את עצמו בפניהם, ואז מספר על רצונו לנקום בהם על כך שמשפחתו מתה בגללם.
הוא מקרין סרטון אבטחה מדו"ח משימה מיוחד מדצמבר 1991, בו נראה כי בארנס הוא שהרג את הוריו של סטארק.
סטארק הזועם מתחיל להילחם בבארנס במטרה להרוג אותו, אך נאלץ להתמודד גם עם רוג'רס, אשר כבר היה מודע לעובדה שבקי רצח את הוריו של טוני אך העדיף להסתיר ממנו את המידע.
לאחר קרב ארוך בין שני הצדדים, רוג'רס ובארנס מצליחים לגבור על סטארק ולעזוב את המקום.
סטארק קורא בעקבות רוג'רס כי לא רשאי לשאת את המגן שלו (אותו יצר אביו של סטארק) ורוג'רס זורק אותו מאחוריו.
זמו נתפס בידי טצ'אלה שעקב אחר סטארק למקום, ומחליט להתנצל בפניו על שגרם למות אביו.
בשל הכאב הוא מחליט להתאבד, אך טצ'אלה, שמבין את מניעיו, עוצר אותו.
זמו נכלא תחת השגחה גבוהה של ארגון האומות המאוחדות.
במקביל, מסייע סטארק לרודס להשתקם מהפגיעה המערכתית שספג בעמוד השדרה וחוזר לפקד על מה שנשאר מהנוקמים.
הוא מקבל מכתב מרוג'רס בו הקפטן מביע את צערו על האירועים האחרונים ועל רצח הוריו בידי בארנס, ומבטיח לו כי בכל זמן שיהיה בכך צורך יעמוד לצד הנוקמים, ומצרף גם טלפון לשעת חירום.
בעת שסטארק קורא את המכתב, יוצר מזכיר המדינה רוס קשר עמו ומודיע כי רוג'רס הבריח ממתקן הכליאה באוקיינוס את חברי הצוות שלו.
באפילוג, בארנס ורוג'רס נמצאים עם טצ'אלה בוואקאנדה.
לאחר שבארנס מבין כי כל עוד שטיפת המוח של הידרה עוד פעילה במוחו הוא ממשיך להוות סכנה לציבור, הוא מחליט להיכנס להקפאה עד אשר תימצא תרופה למצבו.
רוג'רס מביע דאגה מכך שהשניים יאותרו על ידי רשויות החוק הרודפות אחריהם, אך טצ'אלה מרגיע אותו בהבטחה כי המדינה תעניק לו ולבארנס מקלט מדיני היות שזו "חובה מוסרית" אישית עבורו.
בסצנה לאחר הכתוביות, נראה פארקר שוב בביתו מתאושש בחברת דודתו מיי מפציעות הקרב בשדה התעופה, כשהוא מנסה גאדג'ט חדש שקיבל במתנה מסטארק.
כריס אוונס – סטיב רוג'רס/קפטן אמריקה:
מנהיג צוות "הנוקמים" המתנגד לחוק לרישום על-אנושיים, יוצא מלחמת העולם השנייה שיכולותיו הפיזיות שודרגו מעל ומעבר לרמה האנושית כתוצאה מנסיוב ניסיוני.
קפטן אמריקה הוקפא למשך 70 שנה והתעורר בזמנים מודרניים.
חליפת דמותו של קפטן אמריקה עברה בסרט שינויי צבע ומראה, והיא מהווה שילוב של גרסת החליפה מהסרט "קפטן אמריקה: חייל החורף" וגרסת החליפה מהסרט "הנוקמים: עידן אולטרון".
מעשי הדמות בסרט, ובעיקרן התנגדותה לחוק הרישום, נובעים, לדברי אוונס, מאירועי "קפטן אמריקה: חייל החורף".
על הישארותה של הדמות בחיים בסוף הסרט, בניגוד למותה בסוף הקומיקס "מלחמת אזרחים" עליו הסרט מבוסס, אמר הבמאי-שותף ג'ו רוסו כי "זה סוף קל מידי.
חשבנו בכיוון של סוף מסובך יותר, כזה שהשלכותיו יהיו מעשיות ומשמעותיות יותר מאשר סתם מוות".
לדבריהם של אוונס והאחים רוסו, הדמות עוברת בסרט התקדמות מבחינת הזהות שלה וחייה הפרטיים, וג'ו ציין בפרט את הסצנה בה רוג'רס שומט את המגן שלו ומוותר עליו, כמה שהוא תיאר כ"נטישת זהותו של קפטן אמריקה והתקדמות לאימוץ זהותו של סטיב רוג'רס".
עבור התפקיד, אוונס עבר משטר אימוני כושר ובריאות אינטנסיבי.
רוברט דאוני ג'וניור – טוני סטארק/איירון מן: מנהיג צוות "הנוקמים" התומך בחוק לרישום על-אנושיים, ממציא גאון מולטי-מיליארדר נהנתן בעל חליפות שריון מתכתיות מתקדמות המעניקה לו חוזק על-אנושי ויכולת תעופה וירי מטחי אנרגיה וטילים.
הבמאי-שותף ג'ו רוסו ציין כי דמותו של סטארק בסרט הזה ממשיכה מאותה הנקודה בה היא הפסיקה בסרט "הנוקמים: עידן אולטרון", וכי בעקבות החזיונות אותן הוא ראה אז הוא הפך ל"מפוחד ולא בטוח בעצמו, שמקבל עכשיו החלטות מאוד ספציפיות ונמצא בשיאה של קריסה רגשית".
במקור, תפקידו של איירון מן בסרט נועד להיות קטן למדי, אך הוא הורחב בעקבות התעקשותו של דאוני ג'וניור על כך בפני האולפנים.
סקרלט ג'והנסון – נטשה רומנוף/האלמנה השחורה: מרגלת מיומנת ורבת כישורים אשר עבדה בעבר עבור ארגון "".
תומכת בחוק לרישום על-אנושיים, חברה בצוותו של סטארק.
הבמאי-שותף אנתוני רוסו אמר על דמותה של רומנוף בסרט זה, ועל תמיכתה בסטארק, כי "אמנם הראש שלה עם טוני, אך הלב שלה עם קאפ [קפטן אמריקה].
ובלא במעט דרכים, היא נקרעת בין שניהם", ובהקשר למערכת היחסים הרומנטית של רומנוף עם רוג'רס אשר נרמזה בסרט "קפטן אמריקה: חייל החורף", הבמאי-שותף ג'ו רוסו אמר כי "הסרט הזה בודק את זה.
אכפת לה מרוג'רס, אבל היא מנסה להראות לו בכל דרך אפשרית שהוא טועה, ושלא הכל שחור ולבן כמו שהוא חושב שזה.
נראה שיכול להיות ואחרי הכל הם לא באמת מתאימים כמו שחשבו שהם".
סבסטיאן סטן – ג'יימס "באקי" בארנס/חייל החורף: מתנקש קטלני וחסר מעצורים המשועבד לאדוניו בשטיפת מוח, יוצא מלחמת העולם השנייה ששירת בצבא ארצות הברית לצידו של רוג'רס אשר הוקפא למשך 70 שנה והתעורר בזמנים מודרניים.
מכורח הנסיבות, בארנס מצטרף כחבר לצוותו של רוג'רס בלית ברירה.
סטן ציין כי דמותו של בארנס בסרט זה היא "שילוב בין ג'יימס בארנס לחייל החורף, מיזוג כל חוויות חייו", והוסיף כי "הוא לעולם לא יחזור להיות ג'יימס בארנס, אבל הוא גם לעולם לא יהיה שוב חייל החורף.
הוא משהו חדש כעת, שילוב של שתי הגרסאות".
אנתוני מאקי – סם וילסון/פלקון: קצין לשעבר בחיל האוויר של ארצות הברית בעל זוג כנפיים מכניות המאפשרות לו לעוף.
מתנגד לחוק לרישום על-אנושיים, חבר בצוותו של רוג'רס.
וילסון נעזר בכלי טיס בלתי מאויש קטן ממדים דמוי עיט בשם "רדווינג" המסייע לו בעת ביצוע משימות שטח.
על חזרתו של בארנס למסגרת חבריו הקרובים ביותר של רוג'רס, כזה הטוב ביותר, הבמאי-שותף ג'ו רוסו אמר כי "עכשיו כשהוא [בארנס] חוזר, מלוא תשומת הלב כבר לא נמצאת אצל וילסון, וזה גורם לו לפקפק בעתיד יחסיו עם רוג'רס".
דון צ'ידל – ג'יימס רודס/וור משין: קצין לשעבר בחיל האוויר של ארצות הברית בעל חליפת שריון מותאמת אישית לצורכי קרב ולחימה הדומה לזו של סטארק.
תומך בחוק לרישום על-אנושיים, חבר בצוותו של סטארק.
לדבריו של צ'ידל, דמותו של רודס בסרט זה היא "יותר אינטנסיבית וחשובה עלילתית מאשר בסרטים הקודמים".
אליזבת אולסן – וונדה מקסימוף: על-אנושית בעלת כוחות טלקינזיס ושליטה במחשבות.
מתנגדת לחוק לרישום על-אנושיים, חברה בצוותו של רוג'רס.
אולסן אמרה כי הסרט מציג את ההתלבטות החשובה ביותר בחייה של מקסימוף - האם להשתמש בכוחותיה, ואם כן כיצד.
היא עוד הוסיפה כי הסרט סובב אחר ניסיונה למצוא את מקומה בין בני האנוש הרגילים ובין חבריה העל-אנושיים בצוות "הנוקמים".
בדומה לקומיקס, הסרט מפתח בין מקסימוף לבין ויז'ן מערכת יחסים רומנטית.
פול בטאני – ויז'ן: אנדרואיד בעל בינה מלאכותית חזקה אשר בראשו אבן המחשבה המעניקה לו כוחות-על שונים.
בטאני אמר על המשחק כדמותו של ויז'ן כי "כיף לשחק איתו, ההתחבטויות שלו ממה מעניינות - להשתמש בכוחו לטובה או לרעה?
הוא מסוכן, אתה לא יודע באיזו דרך הוא ילך בכל פעם ואתה תמיד נשאר ממנו מופתע".
בטאני גם ציין כי הסרט חוקר את ניסיונו של ויז'ן להבין את משמעות האהבה, ובדומה לקומיקס, הסרט מפתח בן ויז'ן לבין מקסימוף מערכת יחסים רומנטית.
צ'דוויק בוזמן – טצ'אלה/הפנתר השחור: נסיך אומת ואקאנדה המצויד בחליפת ויברניום קטלנית לצורכי קרב ולחימה.
חליפת הפנתר השחור בסרט מהווה מעין שריון גוף העשוי מויברניום, והחליפה נעשתה, במרביתה, באפקטים חזותיים, CGI.
את השפה הבדיונית "ווקאנדית" בוזמן פיתח יחד עם ג'ון קאני, המגלם את טצ'אקה, אביו של טצ'אלה, בהתבסס על שפת הבנטו שונה.
יש לו סיבות מאוד שונות משל האחרים".
זוהי ההופעה הראשונה של הדמות ביקום הקולנועי של מארוול, והיא עתידה לשמש ככלי עלילתי בסרט "הפנתר השחור".
ג'רמי רנר – קלינט ברטון/הוקאיי: קשת מיומן ורב כישורים אשר עבד בעבר עבור ארגון "".
רנר אמר כי הסיבה שבארטון הצטרף לצוותו של רוג'רס הייתה כי "קפטן אמריקה היה הראשון שקרא לו להצטרף אליו.
כל המטרה של קלינט זה לעשות את העבודה כמה שיותר מהר כדי לחזור הביתה למשפחה", וכן ציין גם את חובתו המוסרית של בארטון לעמוד לצידה של מקסימוף בכל צד אשר תהיה לאחר שאחיה הקריב את חייו עבורו.
פול ראד – סקוט לאנג/איש הנמלה/האיש הענק: פורץ ידוע לשמצה בעברו בעל חליפה המאפשרת לו לכווץ את גופו או, במצבים מסוימים, להגדיל את גופו לממדי ענק.
חליפת איש הנמלה שודרגה בסרט זה מאשר הייתה ב"אנטמן", זאת על מנת להיות "יעילה" יותר עבור הדמות.
חליפת דמותו של ספיידרמן בסרט הושפעה רבות מזו אותה אייר סטיב דיטקו בתחילת שנות ה-70, והיא חוקרת בהרחבה על אפשרויות הפעולה של פארקר בתוכה.
קווין פייגי ציין כי הסרט מציג את התחבטויותיו של פארקר בנוגע לפעילותו כגיבור-על במקביל לחייו הרגילים כתלמיד בתיכון, ואמר כי "אלו דברים שסטן לי וסטיב דיטקו שיחקו איתם עם ספיידרמן בקומיקס במשך 10 שנים, ואנחנו משחקים איתם עכשיו בסרט בהרבה הרבה פחות מ-10 שנים".
בנוגע לבחירתו של פארקר לתמוך בצידו של סטארק, הבמאי-שותף אנתוני רוסו אמר כי "בניגוד לאחרים שבחירותיהם נעשו מתוך מניעים אידאולוגיים ברורים, הבחירה של פארקר נעשית יותר בשל יחסיו האישיים עם סטארק".
תפקיד הדמות בסרט היה כה קטן, עד שהולנד לא נאלץ אפילו לקרוא את התסריט במלואו, או אף את חציו.
זוהי ההופעה הראשונה של הדמות ביקום הקולנועי של מארוול, והיא עתידה לשמש ככלי עלילתי בסרט "ספיידרמן: השיבה הביתה".
אמילי ואן קאמפ – שרון קרטר: סוכנת לשעבר בארגון "" אשר עובדת כעת עבור ה-CIA והופכת לבעלת בריתו של רוג'רס.
על קשרם הרומנטי הפוטנציאלי של קרטר ורוג'רס בסרט, בהתאם לקומיקס, ואן קאמפ אמרה כי "הם מאוד דומים ויכולים להתחבר בקלות, המצפנים המוסריים שלהם בעלי אופי דומה...
הם מתחילים להכיר אחד את השני" ואוונס הוסיף כי "היא ללא ספק רלוונטית עבור רוג'רס, אבל לא צריך למהר, יש להם עוד קצת זמן".
דניאל בריהל – הלמוט זמו: אזרח סוקוביאני וקולונל צבאי בעברו שאיבד את כל משפחתו והקרובים לו בעת אירועי הקרב של "הנוקמים" נגד אולטרון ומחפש אחר נקמה בגיבורים שגרמו לו סבל כה רב, המהווה לאנטגוניסט.
הופעתו של זמו בסרט שונה לחלוטין מזו בקומיקס, ובריהל ציין כי "כל קשר בין זמו ההוא לזמו שלנו מקרי לחלוטין, ומדובר בהחלט בשתי דמויות שונות".
בריהל לוהק לתפקיד בעיקר בשל מבטאו הגרמני, אך הוא ציין כי "זה לא היה סטריאוטיפ.
לא מדובר באדם מרושע ורע, אלא באדם מאוד חכם שכל מעשיו מאוד מובנים ונעשים מתוך סיבות מאוד מובנות".
בנוגע למניעיה ורצונותיה, קווין פייגי אמר כי הדמות היא "תוצר משותף של כל אירועי היקום הקולנועי של מארוול עד כה שמגיעים לנקודת הרתיחה".
ובהקשר לדרכי הפעולה של הדמות בסרט, הבמאי-שותף אנתוני רוסו אמר כי "הוא [זמו] ראה את החבר'ה האלה [הנוקמים] נלחמים מספיק פעמים באיומים מספיק גדולים כדי לדעת שהוא לא יכול לנצח אותם בזכות מי שהוא, והדרך היחידה בה הוא יכול לפעול היא הפלתם מבפנים באמצעות מניפולציה".
ויליאם הרט – תדאוס "ת'נדרבולט" רוס: גנרל לשעבר בצבא ארצות הברית שהקדיש את הקריירה הצבאית שלו ללכידת ברוס באנר/הענק הירוק ומכהן כעת כמזכיר המדינה הכללי של ארצות הברית.
במקור, הרט הופיע כת'נדרבולט רוס בסרט "הענק הירוק", והוא לשחקן היחיד מאותו סרט שחוזר על תפקידו ביקום הקולנועי של מארוול, אך הרט ציין כי "זו לא חזרה לתפקיד, זו איטרציה חדשה לחלוטין...
התסריטאים לקחו את רוס ועשו ממנו משהו חדש לגמרי, סגנון מודרני יותר".
האחים רוסו אמרו כי הם הרגישו שהם חייבים להשתמש בדמותו של ת'נדרבולט רוס, זאת על מנת להציג את הקשר של "הענק הירוק" לשאר היקום הקולנועי היות, ולדבריהם, "הוא נשכח".
פרנק גרילו – ברוק רומלאו/קרוסבונז: מפקד לשעבר ביחידת הלוחמה בטרור של ארגון "" אשר התגלה כסוכן כפול מטעם "הידרה".
גרילו ציין כי הדמות אינה נקשרת בסכסוך גיבורי-העל, וכי כל מטרתה ורצונה הוא נקמה כנגד קפטן אמריקה על שגרם לבניין הטריסקליון להתמוטט עליו באירועי "קפטן אמריקה: חייל החורף".
בנוסף, ג'ון סלאטרי, אשר גילם את הווארד סטארק בסרטים "איירון מן 2" ו"אנטמן", שב לתפקיד, והופ דייוויס גילמה את מריה סטארק.
מרטין פרימן גילם את דמותו של אוורט ק'.
רוס, חבר במרכז מדינות משותף כנגד טרור.
מריסה טומיי גילמה את דמותה של מיי פארקר, דודתו של פארקר.
ג'ין פרבר גילם את דמותו של וסילי קרפוב, מנהל מטעם "הידרה" לפרויקט "חייל החורף".
ג'ון קאני גילם את טצ'אקה, אביו של טצ'אלה ומלך אומת ואקאנדה.
בקמע, סטן לי הופיע כשליח חברת "פדקס" וג'ו רוסו כפסיכולוג אותו הלמוט זמו רוצח.
בנוסף, קרי קונדון דיבבה את F.R.I.D.A.Y., מערכת ההפעלה החדישה של טוני סטארק.
בעקבות תוצאות חיוביות למדי מהקרנות המבחן של "קפטן אמריקה: חייל החורף", כשלושה חודשים בטרם הסרט יצא לאקרנים, במרץ 2014, הכריזו אולפני מארוול כי הם חידשו את החוזה עם האחים רוסו וכריסטופר מרקוס וסטיבן מק'פילי לבימוי וכתיבת סרט שלישי אודות קפטן אמריקה.
מרקוס ומק'פילי החלו לעבוד על התסריט עוד בשלהי 2013, יחד עם האחים רוסו שהצטרפו אליהם כבר בפברואר 2014. הבמאי-שותף ג'ו רוסו התייחס לסרט בכך ש"הוא המשך העלילה של חייל החורף.
מה שנחמד בסרט [חייל החורף] הוא שהוא חלק ראשון מתוך שניים, מסע שמפסיק באמצעו ועדיין לא הושלם.
בסרט הבא, זה יהיה הגיוני שנרצה להמשיך את המסע הזה ולסיים אותו".
הבמאי-שותף אנתוני רוסו ציין כי הסרט יהיה מותחן פסיכולוגי בהשפעת סרטים דוגמת "שבעה חטאים", "פארגו" ו"הסנדק" עם נגיעות מערבונים בנוסח סרטי בריאן דה פלמה, וגם הוסיף כי הוא יהיה בעל מאפייני קומדיה בולטים.
צמד הכותבים מרקוס ומק'פילי הוסיפו ואמרו כי הסרט יהיה "מעין תערובת בין הנוקם הראשון לחייל החורף".
כבר ביולי 2014, צמד הכותבים מרקוס ומק'פילי ציינו כי הם קרובים לסיום כתיבת התסריט.
האחים רוסו ציינו כי הסרט יתרחש לפחות כשנה לאחר אירועי "חייל החורף", וכי הוא יתמקד במערכת היחסים בין סטיב ורג'רס לג'יימס בארנס ויחקור נושאים פוליטיים בהקשר לגיבורי-על ורוג'רס בפרט, בציינו של אנתוני כי "הדמות [קפטן אמריקה] הומצאה למטרות פוליטיות מפורשות, כך שדי קשה להתרחק מהנושא ואנחנו די מחויבים לעסוק בו".
ג'ו הוסיף ואמר כי "הסרט יהיה חייב להציג סטטוס-קוו חדש ליקום, רעיון גדול שיזעזע את הכל, כמו שנעשה עם נפילת ב"חייל החורף"".
האחים רוסו וצמד הכותבים מרקוס ומק'פילי ציינו כי במקור הסרט היה אמור לעסוק בעלילה אחרת, מקורית, אם כי בשל התעקשותו של קווין פייגי הם נאלצו לשנות את התסריט מן היסוד ולבנות את הסרט מההתחלה, אם כי הם שמרו על כמה אלמנטים מהתסריט המקורי.
עוד במרץ 2014, הוכרז כי כריס אוונס ישוב לתפקידו כסטיב רוג'רס/קפטן אמריקה.
באוקטובר, הוכרז כי סבסטיאן סטן ישוב לתפקידו כג'יימס בארנס/חייל החורף ורוברט דאוני ג'וניור יופיע כטוני סטארק/איירון מן.
עוד באותו החודש, הוכרז כי צ'דוויק בוזמן יופיע כטצ'אלה/הפנתר השחור כבכורה ביקום הקולנועי של מארוול וכהכנה לסרט משלו.
בנובמבר, הוכרז כי דניאל בריהל לוהק כאנטגוניסט הראשי בתפקיד לא ידוע, וכן גם כי אנתוני מאקי ופרנק גרילו ישובו לתפקידיהם כסאם וילסון/פלקון וברוק רומלאו/קרוסבונז, בהתאמה.
בינואר 2015, הוכרז כי סקרלט ג'והנסון תשוב לתפקידה כנטשה רומנוף/האלמנה השחורה.
במרץ, הוכרז כי ג'רמי רנר יופיע כקלינט בארטון/הוקאיי.
באפריל, נודע כי תפקידו של בריהל כאנטגוניסט הראשי הוא הלמוט זמו, וכן הוכרז כי אליזבת אולסן תופיע כוונדה מקסימוף/מכשפת השני.
כחלק ממתקפת ההאקרים כנגד "סרטי סוני" בנובמבר 2014, נודע כי אולפני מארוול הביעו רצון לכלול בסרט את דמותו של פיטר פארקר/ספיידרמן וניהלו על כך משא ומתן עם סוני, אך השיחות בין שני הצדדים נכשלו.
עם זאת, בפברואר 2015 נודע כי שני הצדדים הצליחו להגיע בסופו של דבר להסכמות בניהם, והוכרז כי הדמות תופיע בסרטי היקום הקולנועי של מארוול השונים, ובבכורה ב"קפטן אמריקה: מלחמת האזרחים".
בסוף מאי, בזמן שיא שלב הצילומים, האחים רוסו וקווין פייגי, יחד עם איימי פסקל כנציגת סוני, ערכו מבחני בד עבור שישה שחקנים נבחרים כמועמדים לגלם את ספיידרמן, וביוני הוכרז כי לתפקיד נבחר טום הולנד.
טרנט אופלך, אשר צילם את "חייל החורף", נשכר לשוב ולצלם גם את סרט זה.
שלב הצילומים החל ב-27 באפריל 2015 באטלנטה, ג'ורג'יה, תחת השם "Sputnik".
רוב הסרט צולם באטלנטה, כשהצילומים נפרשו לרחבי העיר כולה.
האזור התחתון בעיר שימש כלאגוס, ומטה פורשה המקומי בעיר שימש כבסיס "הנוקמים".
בתחילת מאי, הוכרז כי מרטין פרימן לוהק לסרט, בתפקיד שלא נחשף, ומאוחר יותר הוכרז כי הוא יופיע כדמותו של אוורט רוס.
עוד באותו החודש, הוכרז כי פול בטאני, דון צ'ידל, פול ראד, אמילי ואן קאמפ וויליאם הרט יופיעו כויז'ן, ג'יימס רודס/וור משין, סקוט לאנג/איש הנמלה, שרון קרטר ותדאוס "ת'נדרבולט" רוס, בהתאמה.